ກຸ່ມຕາລີບັນວ່າ ຕົນເປັນຜູ້ຄວບຄຸມ ເຄືອຂ່າຍຮັກການີ
ກຸ່ມຕາລີບັນກ່າວວ່າ ຕົນເປັນຜູ້ຄວບຄຸມ ເຄືອຂ່າຍຮັກການີ ບໍ່ແມ່ນປາກິສຖານ ຕາມທີ່ເຈົ້າໜ້າທີ່ສະຫະລັດ ໄດ້ກ່າວຖິ້ມໂທດໃສ່ນັ້ນ.
ກຸ່ມຕາລິບັນກ່າວວ່າ ຕົນ ບໍ່ແມ່ນປາກິສຖານ ເປັນຜູ້ຄວບຄຸມເຄືອຂ່າຍ Haqqani ທີ່ພວກ ເຈົ້າໜ້າທີ່ສະຫະລັດຖິ້ມໂທດໃສ່ວ່າ ທໍາການໂຈມຕີຫລາຍບັ້ນຕໍ່ເປົ້າໝາຍອາເມຣິກັນຕ່າງໆ ແລະວ່າກຸ່ມດັ່ງກ່າວມີການພົວພັນກັບອົງການສືບລັບຂອງລັດຖະບານອິສລາມາບັດນັ້ນ ຖະແຫຼງການສະບັບນຶ່ງທີ່ພິມເຜີຍແຜ່ໃນ web site ຂອງກຸ່ມຕາລີບັນນັ້ນກ່າວວ່າກິດຈະ ກຳຂອງກະບົດທັງໝົດ ແມ່ນຄວາມຄິດລິເລີ້ມຂອງຕົນເອງ ແລະແມ່ນພຶດຕິກໍາຂອງຕົນເອງ ແລະເວົ້າຕໍ່ໄປວ່າ ບໍ່ມີສາຍພົວພົນໃດໆລະຫວ່າງເຄືອຂ່າຍ Haqqani ແລະອົງການສືບລັບ ISI ຂອງປາກິສຖານນັ້ນ ນອກນີ້ຖະແຫລງການສະບັບນີ້ຍັງເວົ້າເຊ່ນກັນວ່າ ຄວາມພະຍາຍາມໃດໆເພື່ອເຊື່ອມໂຍງ ທ່ານ Jalaluddin Haqqani ຜູ້ກໍ່ຕັ້ງເຄືອຂ່າຍ Haqqani ໃສ່ກັບລັດຖະບານປາກິສຖານ ໄດ້ເປັນຄວາມພະຍາຍາມອັນນຶ່ງເພື່ອໃຫ້ຊື່ສຽງບໍ່ດີແກ່ບຸກຄົນສໍາຄັນໆທີ່ມີຊື່ສຽງໂດງດັງ ຂອງພວກເຮົາ ໂດຍການເຊື່ອມໂຍງຂອງບຸກຄົນເຫຼົ່ານີ້ໄປໃສ່ພວກອົງການສືບລັບຕ່າງປະ ເທດນັ້ນ ໃນສັບປະດາຜ່ານມານີ້ ພົນເຮືອເອກ Mike Mullen ທີ່ຈະພົ້ນຈາກຕໍາແໜ່ງຫົວໜ້າ ເສນາທິການຮ່ວມກອງທັບສະຫະລັດກ່າວວ່າ ກຸ່ມ Haqqani ເປັນສາຂານຶ່ງຂອງອົງ ການສືບລັບຂອງປາກິສຖານຢ່າງແທ້ຈິງ ໂດຍຖິ້ມໂທດໃສ່ພວກນັກຕໍ່ສູ້ຂອງກຸ່ມດັ່ງກ່າວ ໃນການບຸກໂຈມຕີສະຖານທູດສະຫະລັດໃນກຸງຄາບູລ ທີ່ພາໃຫ້ມີຜູ້ເສຍຊີວິດ ຕະຫຼອດ ທັງການໂຈມຕີຕໍ່ກອງບັນຊາການຂອງກຸ່ມເນໂຕ້ໃນອັຟການິສຖານໃນຕົ້ນເດືອນນີ້ ປາກິສຖານໄດ້ປະຕິເສດຊໍ້າແລ້ວຊໍ້າອີກຕໍ່ການກ່າວຫາຂອງສະຫະລັດນີ້ ຫວ່າງໄວໆຜ່ານມານີ້ ບັນດາເຈົ້າໜ້າທີ່ສະຫະລັດໄດ້ທໍາຄວາມກົດດັນທາງການທູດເພີ່ມ ຂຶ້ນໃສ່ປາກິສຖານ ໃຫ້ທໍາການເຄື່ອນໄຫວທາງທະຫານຕໍ່ກຸ່ມ Haqqani ນັ້ນ